A BIZOTTSÁG 131/2007/EK RENDELETE
(2007. február 13.)
a 990/2006/EK rendeletnek az egyes tagállamok intervenciós hivatalainak birtokában lévő közönséges búza és árpa kivitelére irányuló folyamatos pályázati eljárások tárgyát képező mennyiségek tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
mivel:
(1)
A 990/2006/EK bizottsági rendelet (2) folyamatos pályázati eljárást nyitott meg a tagállamok intervenciós hivatalai birtokában lévő gabonafélék kivitelére.
(2)
A pályázati felhívások tárgyát képező egyes gabonafélék tekintetében az elmúlt hetek során a gazdasági szereplők alig, illetve az utóbbi időben csak igen csekély mennyiségre tettek ajánlatot, ami annak tudható be, hogy ezeket a termékeket a belső piacon kedvezőbb feltételekkel lehet értékesíteni a tagállamok intervenciós hivatalainak birtokában lévő gabonának a közösségi piacon történő viszonteladására vonatkozó folyamatos pályázati felhívás megnyitásáról szóló, 2006. október 6-i 1483/2006/EK bizottsági rendelet (3) keretében. Az említett időszakban a belső piaci viszonteladások jelentősen megnövekedtek.
(3)
Erre való tekintettel, valamint annak érdekében, hogy a belső piacon viszonteladásra elérhetővé váljanak a 990/2006/EK rendeletben említett pályázati felhívások keretében jelenleg zárolt közönséges búza- és árpamennyiségek, indokolt csökkenteni az említett felhívásokban szereplő mennyiségeket: közönséges búza tekintetében 968 tonnával a Cseh Köztársaság esetében, 199 946 tonnával Magyarország esetében és 91 tonnával Szlovákia esetében, illetve az árpa tekintetében 342 tonnával Litvánia esetében, 19 011 tonnával Magyarország esetében és 356 tonnával Lengyelország esetében.
(4)
A 990/2006/EK rendeletet ennek megfelelően módosítani kell.
(5)
Az ebben a rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 990/2006/EK rendelet I. mellékletének helyébe e rendelet mellékletének szövege lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. február 13-án.